Mustain Billah matan Banjar

Pangeran Senapati atawa Sultan Musta'ainu-Billah (Arab: سلطان المستعين بالله)   atawa Soeltan Moesta'in Allah atawa Moestakim Billah adalah Sultan Banjar IV nang mamarintah matan tahun 1595 sampai tahun 1642. Inya menggantiakan Sultan Hidayatullah (Sultan Banjar III). ISBN 978-979-407-409-1 Ngaran Sultan Banjar ngini diinspirasi ulih khalifah Abbasiyah nang ngarannya Al-Musta'in. Dalam Hikayat Banjar, inya digambarakan harat bekunyung wan manyalam dan baisi fisik nang kuat. Matan lapuran Walanda, waktu inya tuha, menjulung ke anak-anaknya gasan malanjutakan pamarintahaninya maraga waktu ngitu inya sudah kada tapi peingatan (pikun). Sultan Mustain Billah adalah Raja Banjar nang berdarah Biaju(Ngaju) wan urang nang mandiriakan Kota Martapura. Urang Dayak Ngaju mangiau masa pamarintahan Sultan ngini lawan galaran zaman Raja Helu Maruhum Usang.
jmpl|Kubur Sultan Mustain Billah

 Katurunannya 
Ngaran lahirnya Raden Senapati atawa Tuan Kacil (Kushil). Abahnya adalah Sultan Hidayatullah I wan umanya adalah anak matan Tuan Khatib Banun nang marupakan urang Biaju nang mualaf wan manjadi mantari. Abahnya banyak baisi bini wan gundik jadi dingsanaknya banyak banar, menurut Kronika Cina Buku 323 Sejarah Dinasti Ming menyambat anak Sultan Hidayatullah ada 31 ikung, nang mana Raden Senapati adalah anak nang panambaian. Abahnya pamulaan kawin lawan ratu Puteri Nur Alam anak Pangeran di Lauik nang maranakakan Raden Subamanggala (Raden Soeboe). Abahnya kawin jua lawan anak matan Kiai di Podok nang maranakakan Raden Bagus nang bagalar Ratu Bagus (bakal panarus pamarintahan) wan Putri Hayu. Dari bini nang lain, abahnya jua baisi anak lakian nang bangaran Raden Rangga-Kasuma.

 Bahan Itihan 

Tumbung:Urang Banjar
Tumbung:Sultan Banjar